**Cecilie Ore** (født 19. juli 1954 i Oslo) er en norsk komponist.

Cecilie Ore studerte klaver ved Norges musikkhøgskole og i Paris (1974-81) og fortsatte deretter med komposisjonsstudier ved Institutt for Sonologi i Utrecht og med Ton de Leeuw ved Sweelinck-konservatoriet i Amsterdam (1981-86). I løpet av 1980-årene vant Ore internasjonal anerkjennelse for flere av sine elektroakustiske verker. Blant annet vant hun både 1. og 2. pris ved International Rostrum for Electro-Acoustic Music 1988 for Etapper. Samme år mottok hun Norsk Komponistforenings pris *Årets Verk* for orkesterverket *Porphyre*, samt Statens Garantiinntekt for Kunstnere.

Mot slutten av 80-tallet ble Ore stadig mer opptatt av problemstillinger vedrørende tid, et engasjement som resulterte i tetralogiene *Codex Temporis* og *Tempura Mutantur*. *Codex Temporis* består av følgende verk: *Praesens Subitus* (for strykekvartett, 1989), *Futurum Exactum* (for 12 strykere, 1992), *Erat Erit Est* (for sinfonietta, 1991) og *Lex Temporis* (for strykekvartett, 1992). Idéene fra *Codex Temporis* ble utviklet videre i *Tempura Mutantur* som inneholder følgende titler: *Non Nunquam* (for stryketrio, 1999), *Nunquam Non* (for ensemble, 1999), *Semper Semper* (for saksofonkvartett, 1998) og *Ictus* (for 6 slagverkere), 1997. De seneste instrumentalverkene danner en trilogi hvor alle tre verk har titler hentet fra ulike sky-formasjoner: *Cirrus* (for strykekvartett, 2002), *Cirrocumulus* (for blåsetrio, 2002) og *Cirrostratus* (for sinfonietta, 2004). Som i *Codex Temporis* er det i utgangspunktet også her en strykekvartett som danner det idémessige grunnlaget for de påfølgende stykkene.

I 1994 skrev hun også orkesterverket *Nunc et Nunc*, bestilt av BBC Symphony Orchestra.
I løpet av 80-tallet komponerte Ore også ulike verk for stemmer. *Calliope* (for kvinnestemme, 1984) er ofte fremført. Etter å ha fokusert på instrumental musikk på 90-tallet, begynner hun igjen å skrive for stemmen. *A – en skyggeopera* ble urfremført under Ultimafestivalen 2001, og utgitt på CD i 2003. Samme år komponerte hun *Schwirren*, et verk for vokalensemblet Nordic Voices. I *Lux Illuxit* fra 2005, som er en lyd-installasjon for Riksarkivet, benytter hun seg også av tekstlig og vokalt materiale.

Etter år 2000 har Ore i stadig større grad arbeidet med tekstbasert og samfunnskritisk musikk. Temaene spenner fra dødsstraff til ytringsfrihet. I 2008 hadde hennes kammeropera *Dead Beat Escapement* urpremiere ved Den Norske Opera & Ballett. BBC Radio 3 og Huddersfield Contemporary Music Festival (hcmf) bestilte et verk til the BBC Singers som hadde premiere ved hcmf i november 2013. Ved samme festival ble også en ny video oppsetning av *A. – a shadow opera urfremført*. Under Oslo Griegfestival i 2014 ble både *Toil & Trouble* for Nordic Voices samt den politiske stand-up romansen *Who do you think you are?*  for sopranen Eir Inderhaug urfremført.

Hennes opera *Adam & Eve – a Divine Comedy* ble urfremført under Festspillene i Bergen våren 2015. Korverket *Dead Pope on Trial!* ble oppført under Other Minds festivalen i San Francisco i mars 2016.

Cecilie Ore fikk Oslo bys kunstnerpris for 1998, Arne Nordheims komponistpris for 2004, Lindemanprisen for 2015 og Edvard-prisen 2019 i klassen samtid for verket *Waterworks*. Hun ble nominert til Spellemannprisen 2019 i klassen TONOs komponistpris for *Come to the Edge!*.

Produksjon
----------

### Verkliste (utvalg)

* *Helices* (1984)
* *Im-Mobile* (1984)
* *Porphyre* (1986)
* *Etapper* (1988)
* *Praesens Subitus* (1988–89)
* *Erat Erit Est* (1991)
* *Futurum Exactum* (1992)
* *Lex Temporis* (1992–93)
* *Nunc et Nunc* (1993–94)
* *Ictus* (1997)
* *Nunquam Non* (1999)
* *A – Ein skuggeopera* (2003)
* *Dead Beat Escapement* (2008)
* *Come to the Edge!* (2013)
* *Adam & Eve – a Divine Comedy* (2015)
* *Dead Pope on Trial* (2016)
* *The Fig Leaf Campaign!*  For vocal ensemble or choir (2017)
* *The Pregnant Pope!* For vocal ensemble or choir (2017)

### Diskografi

* Nordic Voices, *Djånki Don* (2008)
* Cikada Strykekvartett, *Cirrus* (2007)
* *A,- Ein Skuggeopera* (2003)
* *Sinus Seduction* (2002)
* Cikada Ensemble, Christian Eggen, *Tempura Mutantur* (1999)
* Ensemble Modern, *Frau musica (Nova)* (1997)
* Siri Torjesen, *Talking/Singing* (1996)
* Cikada Strykekvartett, *Codex Temporis* (1996)
* Cikada Strykekvartett, *Cikada Aurora* (1993)
* Bjørn Ianke, *The Contemporary Solo Double Bass* (1989)

Priser og nominasjoner
----------------------

| Pris | Klasse | Utgivelse | Resultat |
| --- | --- | --- | --- |
| Årets verk 1987 | Stort verk | *Porphyre* | Vant |
| Oslo bys kunstnerpris 1998 | N/A | N/A | Vant |
| Arne Nordheims komponistpris 2004 | N/A | N/A | Vant |
| Hans Christian Ostrøs minnepris 2012 | N/A | N/A | Vant |
| Lindemanprisen 2015 | N/A | N/A | Vant |
| Edvard-prisen 2017 | Samtid | *Dead Pope on Trial* | Nominert |
| Musikkforleggerprisen 2019 | Årets verk – klassisk/samtidsmusikk | «Water works» | Nominert |
| Årets opphaver – klassisk/samtidsmusikk | N/A | Nominert |
| Edvard-prisen 2019 | Samtid | *Waterworks* | Vant |
| Spellemannprisen 2019 | TONOs komponistpris | *Come to the Edge!* | Nominert |
| Musikkforleggerprisen 2020 | Årets opphaver – klassisk/samtidsmusikk | N/A | Nominert |
| Musikkforleggerprisen 2023 | Årets verk – klassisk-/samtidsmusikk | *H2O-trilogien* | Vant |
| Årets verk 2023 | N/A | *Katsu!* | Nominert |

Referanser
----------

1. ↑   B.R.A.H.M.S. BRAHMS artist ID cecilie-ore, besøkt 20. april 2022[Hentet fra Wikidata]
2. ↑   Présence Compositrices, Presence compositrices-ID av komponister ore-cecilie[Hentet fra Wikidata]
3. ↑   www.ballade.no[Hentet fra Wikidata]
4. ↑   Norsk Musikkinformasjon, «Edvard-pris til Cecilie Ore», besøkt 10. november 2019[Hentet fra Wikidata]
5. 1 2  «Arkivert kopi». Arkivert fra originalen 26. august 2016. Besøkt 9. september 2016.
6. ↑
7. ↑
8. ↑
9. ↑
10. 1 2
11. 1 2  «Edvard-pris til Cecilie Ore». *ballade.no*. 19. oktober 2019. Besøkt 10. november 2019.
12. 1 2  «Spellemannominasjoner 2019». *nrk.no*. 7. februar 2020. Besøkt 8. februar 2020.
13. ↑  «Musikkforleggerprisen 2019: Sigrid og Alan Walker kan gjøre storeslem». *ballade.no*. 29. januar 2019. Besøkt 11. juni 2023.
14. ↑  «Musikkforleggerprisen 2020». *disharmoni.no*. 26. februar 2020. Besøkt 11. juni 2023.
15. ↑  «Her er vinnerne av Musikkforleggerprisen». *kontest.no*. 30. mars 2023. Besøkt 11. juni 2023.
16. ↑  «Bli kjent med de 20 utvalgte til Årets verk 2022». *komponist.no*. 1. desember 2022. Besøkt 11. juni 2023.

Eksterne lenker
---------------

* (en) Offisielt nettsted Rediger på Wikidata
* (en) Cecilie Ore på Internet Movie Database Rediger på Wikidata

* (no) Cecilie Ore hos Sceneweb Rediger på Wikidata
* (en) Pussy Riot – setting them free in song – The Guardians artikkel om Ores verk *Come to the Edge* fremført på hcmf i 2013
* (no) Dead beat escapement – bokutgivelse fra Den Norske Opera fra Nasjonalbibliotekets arkiver
* (no) Verkliste fra NB noter

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** LCCN **·** ISNI **·** BNF **·** BNF (data) **·** MusicBrainz **·** Discogs
 |